IZVJEŠĆE O RADU DODATNE NASTAVE IZ GEOGRAFIJE U ŠKOLSKOJ GODINI 2017./2018.

Prema planu i programu rada dodatna nastava iz geografije u školskoj godini 2017./2018. planirana je u 5. i 8. razredu u trajanju od 52 sata. U rad dodatne nastave iz geografije u 5. razredu bili su uključeni Lana Bazijanec, Ivano Ferenčić i Luka Račan, a u 8. razredu Elena Zvonar. Dodatna za petaše započela je s radom 31. listopada 2017. godine, a završila 16. ožujka 2018. s odrađenih 29 sati. Dodatna nastava za učenicu 8. razreda, Elenu Zvonar, započela je s radom 30. listopada 2017. godine, a završila 16. ožujka 2018. godine s realiziranih 29 sati. Ukupno je planirano 52 sata, a realizirano 58 sati.

Školsko Natjecanje iz geografije održano je 1. veljače 2018. godine. Rezultati školskog Natjecanja objavljeni su na web stranici škole i mogu se pročitati klikom na link:

<http://os-kalinovac.skole.hr/?news_hk=1&news_id=3508&mshow=1013#mod_news>

Nakon uvida u rezultate školskog Natjecanja županijsko povjerenstvo pozvalo je učenicu Lanu Bazijanec (5. razred) i Elenu Zvonar (8. razred) na županijsko Natjecanje iz geografije koje je održano 1. ožujka 2018. godine u OŠ Đuro Ester u Koprivnici. Lana Bazijanec osvojila je prvo mjesto na županijskom Natjecanju iz geografije u konkurenciji petih razreda s osvojenih 62 boda od 70 dok je među osmašima status najbolje, treću godinu uzastopno, potvrdila Elena Zvonar s osvojenih 60 bodova od 70.

Čestitke našim županijskim prvakinjama na trudu, upornosti i marljivosti, a posebno na koncentraciji tijekom Natjecanja i vrhunskim rezultatima jer je i Lani i Eleni tek koji bod nedostajao do plasmana na državno Natjecanje iz geografije koje se ove godine održavalo u Vukovaru. Klikom na link

<http://os-kalinovac.skole.hr/?news_hk=1&news_id=3548&mshow=1013#mod_news>

može se saznati više o županijskom Natjecanju iz geografije.

Predmetna učiteljica:

Elizabeta Trepotec Marić